Rinats Ahmetovs

Rinats Ahmetovs (ukraiņu: Рінат Леонідович Ахметов; dzimis 1966. gada 21. septembrī Doneckā) ir tatāru izcelsmes Ukrainas uzņēmējs, politiķis un filantrops. Viņš ir SCM Holdings dibinātājs un īpašnieks, kas darbojas tādās nozarēs kā metālapstrāde, enerģētika un finanses. Ahmetovs ir arī Ukrainas futbola kluba Doneckas "Šahtar" īpašnieks. 2025. gadā viņa bagātība tika novērtēta 7,9 miljardu dolāru vērtībā. R. Ahmetovs ir darbojies politikā, divas reizes bijis ievēlēts Augstākajā Radā (2006—2007 un 2007—2012) no vēlāk aizliegtās prokrrieviskās valdošās Reģionu partijas. Vēlāk uzņēmējs darbību poltikā atzinis par savu kļūdu. Ahmetova ietekme Ukrainā ir bijusi ievērojama, īpaši ekonomikā un politikā. Pēc Krievijas iebrukuma Ukrainā 2022. gadā viņa uzņēmumi ir cietuši lielus zaudējumus, īpaši Mariupoles metalurģijas rūpnīcas "Azovstaļ" iznīcināšanas dēļ. Viņš arī ir ziedojis ievērojamus līdzekļus Ukrainas atbalstam un kara seku likvidēšanai. Atsauces Ārējās saites Vikikrātuvē par šo tēmu ir pieejami multivides faili. Skatīt: Rinats Ahmetovs.